gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7884, del 29-09-2016 (2016/7261)

Notificació de la sentència dictada en el rotlle d'apel·lació número 553/2016.
------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7261


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 553/2016. [2016/7261]  
La Secció Sisena de l'Audiència Provincial de València ha dictat, en el rotlle d'apel·lació número 553/2016, la resolució que té l'encapçalament i la part dispositiva que són com segueix:  
  
«Audiència Provincial de València  
Secció Sisena  
Rotlle número 553/2016  
Sentència número 328  
President: Vicente Ortega Llorca.  
Magistrada: M.ª Eugenia Ferragut Pérez.  
Magistrat: José Francisco Lara Romero.  
València, 12 de juliol de 2016  
La Secció Sisena de l'Audiència Provincial de València, integrada per les persones indicades al marge, ha vist aquest recurs d'apel·lació interposat contra la sentència, de data 27 de juliol de 2014, dictada en el judici verbal número 264/2014, del Jutjat de Primera Instància número 6 de Llíria, sobre resolució de contracte d'arrendament de nau industrial.  
  
Han sigut parts en el recurs, com a apel·lant, la demandant Levantina de Sílices y Arcilla, SL, representada per la procuradora Laura Toledano Navarro i defensada per l'advocat José Martínez Santos Yuste, i, com a apel·lats, els demandats Albosor, SLC, i Claudio Soria Borja, no compareguts davant d'aquest tribunal.  
Hi és ponent Vicente Ortega Llorca, qui expressa el parer del tribunal.  
Disposem  
1. Estimem en part el recurs interposat per Levantina de Sílices y Arcilla, SL.  
2. Revoquem la sentència apel·lada, en l'únic sentit de substituir per 3.850 euros la quantitat esmentada en la dispositiva.  
3. No fem imposició expressa de les costes d'aquesta alçada.  
Torneu el dipòsit constituït per a recórrer.  
Aquesta sentència no és ferma i, en contra, s'hi pot interposar un recurs extraordinari per infracció processal o un recurs de cassació per interés cassacional.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
Aquesta és la nostra sentència, que pronunciem, manem i firmem.»  
  
  
I perquè es publique en el Diari Oficial de la Comunitat Valenciana, a fi de notificar la part que no ha comparegut, demandats apel·lats Claudio Soria Borja i Albosor, SL.  
  
València, 20 de setembre de 2016.- La lletrada de l'Administració de Justícia: Eugenia Rosa Martín Landete.
Diari Oficial de la Generalitat Valenciana


Sumari del DOGV 7923, del 23-11-2016 (2016/8742)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a planta de classificació i valorització de residus no perillosos, al terme municipal d'Onda, ubicada ala partida Torrelló, polígon 41, parcel·la 46a. Expedient número 2016/0229.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7923

Data del DOGV
:   23-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8742


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a planta de classificació i valorització de residus no perillosos, al terme municipal d'Onda, ubicada ala partida Torrelló, polígon 41, parcel·la 46a. Expedient número 2016/0229. [2016/8742]  
Vicente Martí Martí, en representació de la mercantil Residuos Martí-García, SL, ha sol·licitat declaració d'interès comunitari per a una atribució d'ús i aprofitament en sòl no urbanitzable, relativa a una instal·lació de planta de classificació i valorització de residus no perillosos (expedient 2016/0229), al terme municipal d'Onda, ubicada a la partida Torrelló, polígon 41, parcel·la 46a.  
De conformitat amb allò que disposa l'article 206.4.a) de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en què les persones interessades poden consultar l'expedient de declaració d'interès comunitari, l'estudi d'integració paisatgística, i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, av. del Mar, núm. 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 20 d'octubre de 2016. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7730, del 29-02-2016 (2016/1249)

Formalització del contracte número 6.5.3.8. 2397/15. Restauració de l'edifici taller de la plaça de la Morera.
--------------------------------------------------------------------------------------------------------------

### Dades del document

Número de DOGV
:   7730

Data del DOGV
:   29-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1249


Data del document
:   12-02-2016

Organisme emissor
:   Ajuntament d'Alzira

Tipus de document
:   Resolució

Descriptors 

:   * Alzira
    * contracte d'obres
    * adjudicació de contracte administratiu

Formalització del contracte número 1.8.4.1. 2397/15. Restauració de l'edifici taller de la plaça de la Morera. [2016/1249]  
Per mitjà del present anunci i de conformitat amb el que disposa l'article 154.2 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es dóna compte de la formalització del contracte de l'obra «Restauració edifici taller plaça de la Morera, 3», d'acord amb les dades següents:  
  
1. Entitat adjudicadora  
Organisme: Ajuntament d'Alzira.  
Dependència que tramita l'expedient: Urbanisme.  
Número d'expedient: 8.3.8.3. 2397/15.  
  
2. Objecte del contracte  
Descripció de l'obra: restauració de l'edifici taller de la plaça de la Morera.  
Termini d'execució: cinc mesos.  
  
3. Tramitació i procediment  
a) Tramitació: urgent.  
b) Procediment: negociat sense publicitat.  
  
4. Empresa adjudicatària  
Becsa, SAU.  
  
5. Data de formalització del contracte  
19 de gener de 2016.  
  
6. Import d'adjudicació  
213.678,15 euros (IVA inclòs).  
  
Alzira, 12 de febrer de 2016.- El regidor delegat de Gestió Urbanística: Fernando Pascual Moscardó.
Diari Oficial de la Generalitat Valenciana


Sumari del DOGV 7825, del 11-07-2016 (2016/4864)

RESOLUCIÓ de 20 de maig de 2016, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.002/16 pel qual s'autoritza una generació de crèdit en el pressupost de l'Agència Valenciana de Foment i Garantia Agrària per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4864


Data del document
:   20-05-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 20 de maig de 2016, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.002/16 pel qual s'autoritza una generació de crèdit en el pressupost de l'Agència Valenciana de Foment i Garantia Agrària per a l'exercici 2016. [2016/4864]  
Vista la proposta realitzada per la subdirectora de l'Agència Valenciana de Foment i Garantia Agrària, en què es manifesta la necessitat d'incrementar la dotació pressupostària de l'Agència Valenciana de Foment i Garantia Agrària per ingressos no pressupostats inicialment, basant-se en las previsions de despesa realitzades en el marc del Reglament (UE) núm. 907/2014 i núm. 908/2014, que estableixen disposicions d'aplicació del Reglament (UE) núm. 1306/2013 que regula el finançament de la Política Agrària Comuna.  
En virtut del que disposa l'article 77 de la Llei 14/2005, de 23 de desembre, de Mesures Fiscals de Gestió Financera i Administrativa i d'Organització de la Generalitat Valenciana.  
Fent ús de les atribucions que em confereix l'article 13 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, en què s'assigna al director de l'Agència la competència per a aprovar les modificacions pressupostàries pertinents, resolc:  
  
Primer  
Autoritzar l'augment del pressupost d'ingressos en les aplicacions pressupostàries i pels imports següents:  
41.49.9054.280.12 257,40 -  
52.10.1238.357.11 385,00 -  
  
Segon  
Autoritzar la generació de crèdit en l'estat de despeses, en les aplicacions pressupostàries i pels imports següents:  
33.31.9187.6. Fons E 2.385,00 -  
78.56.9742.2. Fons N 257,40 -  
  
València, 20 de maig de 2016.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 7845, del 05-08-2016 (2016/6416)

DECRET 103/2016, de 4 d'agost, del Consell, pel qual cessen alts càrrecs de la Presidència de la Generalitat.
-------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6416


Data del document
:   04-08-2016

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 103/2016, de 4 d'agost, del Consell, pel qual cessen alts càrrecs de la Presidència de la Generalitat. [2016/6416]  
En virtut del que disposen els articles 17.a, 28.b i 33.2 de la Llei 5/1983, de 30 de desembre, del Consell, i a proposta del president de la Generalitat, el Consell, en la reunió del dia 4 d'agost de 2016,  
  
DISPOSA  
  
Article únic  
Cessar els següents alts càrrecs de la Presidència de la Generalitat, i se'ls agraeixen els serveis prestats:  
- Ximo Clemente Nebot, com a director general de Relacions Informatives i Promoció Institucional.  
- Regina Laguna Micó, com a directora general de Relacions amb la Unió Europea i l'Estat.  
  
Aquest decret tindrà efectes des del dia que es publique en el Diari Oficial de la Comunitat Valenciana.  
  
València, 4 d'agost de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7824, del 08-07-2016 (2016/4750)

Informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4750


Organisme emissor
:   Conselleria de Sanitat Universal i Salut Pública

Tipus de document
:   Anunci

Informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana. [2016/4750]  
Mitjançant Resolució de 16 de març de 2016, de la Direcció General Farmàcia i Productes Sanitaris, es va iniciar d'ofici l'expedient administratiu a fi de determinar el nombre d'oficines de farmàcia necessàries per a oferir una adequada atenció farmacèutica a la població, en compliment del que disposa l'article 4 del Decret 149/2001, de 5 d'octubre, del Govern Valencià, pel qual s'estableix el procediment per a l'autorització de noves oficines de farmàcia.  
  
Instruït el procediment i immediatament abans de redactar la proposta de resolució, s'inicia un tràmit d'audiència per un període de 10 dies, comptador a partir de l'endemà de la publicació de la present notificació, en la Direcció General de Farmàcia i Productes Sanitària, Secció d'Ordenació Farmacèutica, sítia al carrer de Misser Mascó, número 31, 46264 València, de dilluns a divendres, a fi que, segons el que preveu l'article 5 de l'esmentat Decret 149/2001, de 5 d'octubre, puga instruir-se de les actuacions i formular per escrit les al·legacions que es consideren pertinents.  
  
València, 17 de juny de 2016.- La directora general de Farmàcia i Productes Sanitaris: Patricia Lacruz Gimeno.
Diari Oficial de la Generalitat Valenciana


Sumari del DOGV 7833, del 21-07-2016 (2016/5188)

Licitació número 248/2015. Reforma i ampliació del centre de salut de Cocentaina.
---------------------------------------------------------------------------------

### Dades del document

Número de DOGV
:   7833

Data del DOGV
:   21-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5188


Data del document
:   27-06-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * contracte d'obres

Licitació número 248/2015. Reforma i ampliació del centre de salut de Cocentaina. [2016/5188]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut d'Alcoi.  
c) Número d'expedient: 248/2015.  
d) Adreça d'internet del perfil de contractant:  
 http://www.contratacion.gva.es.  
  
2. Objecte del contracte  
a) Tipus: contracte d'obres.  
b) Descripció: reforma i ampliació del centre de salut de Cocentaina.  
c) Lots (si escau): -  
d) CPV (referència de nomenclatura): 45215100-8.  
e) Acord marc (si és procedent): -  
f) Sistema dinàmic d'adquisicions (si és procedent): -  
g) Mitjà de publicació de l'anunci de licitació: Diari Oficial de la Comunitat Valenciana número 7612.  
h) Data de publicació de l'anunci de licitació: 10 de setembre de 2015.  
  
3. Tramitació i procediment  
a) Tramitació: regulació no harmonitzada.  
b) Procediment: obert.  
  
4. Valor estimat del contracte: 1.500.459,63 euros (un milió cinc-cents mil quatre-cents cinquanta-nou euros i seixanta-tres cèntims).  
  
  
5. Pressupost base de licitació  
Import net: 1.500.459,63 euros (un milió cinc-cents mil quatre-cents cinquanta-nou euros i seixanta-tres cèntims).  
IVA 21%: 315.096,52 euros (tres-cents quinze mil noranta-sis euros i cinquanta-dos cèntims).  
Import total: 1.815.556,15 euros (un milió vuit-cents quinze mil cinc-cents cinquanta-sis euros i quinze cèntims).  
  
6. Formalització del contracte  
a) Data d'adjudicació: 31 de març de 2016.  
b) Data de formalització del contracte: 2 de juny de 2016.  
c) Contractista: Grupo Generala de Servicios Integrales, Proyectos Medioambientales y Obras, SL.  
d) Import o canon d'adjudicació:  
Import net: 978.149,63 euros (nou-cents setanta-huit mil cent quaranta-nou euros i seixanta-tres cèntims).  
IVA 21%: 205.411,42 euros (dos-cents cinc mil quatre-cents onze euros i quaranta-dos cèntims).  
Import total: 1.183.561,05 euros (un milió cent huitanta-tres mil cinc-cents seixanta-un euros i cinc cèntims).  
e) Avantatges de l'oferta adjudicatària: el preu i la presentació d'una memòria d'execució molt completa, amb bones propostes de millora quant a qualitat i seguretat i salut.  
  
València, 27 de juny de 2016.- P. d. (R 06.10.2015, de la consellera de Sanitat Universal i Salut Pública; DOCV 7639, 20.10.2015), el director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 7805, del 14-06-2016 (2016/3733)

Adjudicació i formalització del contracte CVA 22/2015. Servei de manteniment de la xarxa de telefonia.
------------------------------------------------------------------------------------------------------

### Dades del document

Número de DOGV
:   7805

Data del DOGV
:   14-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3733


Data del document
:   23-05-2016

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació i formalització del contracte CVA 22/2015. Servei de manteniment de la xarxa de telefonia.  
 [2016/3733]  
  
1. Entitat adjudicadora  
a) Organisme: Corts Valencianes.  
b) Dependència que tramita l'expedient: Àrea d'Assistència Tècnica i Manteniment.  
c) Número de l'expedient: CVA 22/2015.  
d) Adreça d'internet del perfil del contractant:   
http//www.cortsvalencianes.es.  
  
2. Objecte del contracte  
a) Tipus de contracte: serveis.  
Descripció: manteniment de la xarxa de telefonia.  
b) Lots: lot únic.  
c) Mitjà de publicació de l'anunci de licitació: Diari Oficial de la Comunitat Valenciana.  
d) Data de publicació de l'anunci de licitació: 29 de gener de 2016.  
  
  
3. Tramitació i procediment  
a) Tramitació: ordinària.  
b) Procediment: obert.  
  
4. Pressupost de la base de licitació  
24.000 euros, IVA inclòs.  
  
5. Formalització del contracte  
- Adjudicatari: Electrónica Soni 2, SL.  
- Data d'adjudicació: 3 de maig de 2016.  
- Data de formalització: 13 de maig de 2016.  
- Import net: 19.500 euros.  
- Import IVA: 4.095 euros.  
- Import total: 23.595 euros.  
  
València, 23 de maig de 2016.- El president: Enric Morera i Català.
Diari Oficial de la Generalitat Valenciana


Sumari del DOGV 7901, del 21-10-2016 (2016/8168)

CORRECCIÓ d'errades de la Ordre 16/2016, de 13 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es fixen, per a la temporada 2016-2017, els períodes hàbils i normes de caça en les zones comunes, i s'estableixen altres regulacions en els vedats de caça i zones de caça controlada a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/07/13/16/corrigendum/56190125/dof/vci/html**

### Dades del document

Número de DOGV
:   7901

Data del DOGV
:   21-10-2016

Secció del DOGV
:   I. DISPOSICIONS GENERALS

Número del document
:   2016/8168


Data del document
:   28-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * protecció del medi ambient
    * destrucció de cultius
    * conill
    * senyalització
    * legislació
    * fauna
    * animal de caça
    * caça
    * regulació de la caça

CORRECCIÓ d'errades de la Ordre 16/2016, de 13 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es fixen, per a la temporada 2016-2017, els períodes hàbils i normes de caça en les zones comunes, i s'estableixen altres regulacions en els vedats de caça i zones de caça controlada a la Comunitat Valenciana. [2016/8168]  
Advertida una errada material en la publicació de l'esmentada Ordre 16/2016, de 13 de juliol (DOCV 6417, 15.07.2016), i d'acord amb el que establix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que autoritza les administracions públiques a rectificar d'ofici els errors materials existents en els seus actes, es procedix a la seua correcció en els termes següents:  
  
En l'apartat «Dies hàbils» de l'article 5, on diu:  
«Dies hàbils: diumenges»;  
  
Ha de dir:  
«Dies hàbils: diumenges i festius»;  
  
València, 28 de setembre de 2016.- El director general de Medi Natural i Avaluació Ambiental: Antoni Marzo Pastor.


Còpia Permalink ELI
Diari Oficial de la Generalitat Valenciana


Sumari del DOGV 7912, del 08-11-2016 (2016/8438)

RESOLUCIÓ de 21 d'octubre de 2016, de la Universitat Miguel Hernández d'Elx, per la qual nomena Esther Sendra Nadal catedràtica d'universitat.
----------------------------------------------------------------------------------------------------------------------------------------------

### Dades del document

Número de DOGV
:   7912

Data del DOGV
:   08-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8438


Data del document
:   21-10-2016

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 21 d'octubre de 2016, de la Universitat Miguel Hernández d'Elx, per la qual nomena Esther Sendra Nadal catedràtica d'universitat. [2016/8438]  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'universitat convocada per la Resolució de 31 de maig de 2016 (BOE 09.06.2016), i presentada per la interessada la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt:  
  
Nomenar Esther Sendra Nadal, amb document nacional d'identitat número 28335711Z, catedràtica d'universitat de la Universitat Miguel Hernández d'Elx, de l'àrea de coneixement de Tencologia d'Aliments.  
  
  
Contra el present acte, que esgota la via administrativa, pot interposar-se recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Elx, 21 d'octubre de 2016.- El rector: Jesús Tadeo Pastor Ciurana.